open-index/open-wikipedia-markdown huggingface dataset:
என்றும் அன்புடன்

**என்றும் அன்புடன்** (*Endrum Anbudan*)  என்பது 1992 ஆம் ஆண்டு வெளியான தமிழ் நாடக திரைப்படம் ஆகும். ஆர். பாக்கியநாதன் எழுதி இயக்கிய இப்படத்தில் முரளி, சித்தாரா, ஹீரா ராசகோபால் ஆகியோர் முதன்மைப் பாத்திரங்களில் நடிக்க, மனோரமா, ஜனகராஜ், சின்னி ஜெயந்த் ஆகியோர் துணை வேடங்களில் நடித்திருந்தனர். படத்திற்கான இசையை இளையராஜா அமைத்தார்.

## நடிகர்கள்

* முரளி - தியாகு
*  சித்தாரா- நந்தினி
*  ஹீரா ராசகோபால் ஜெனிபர்
* மனோரமா
*  சனகராஜ் - வெங்கடாச்சலம்
*  சின்னி ஜெயந்த் - அசோக்
*  சார்லி - முனுசாமி
*  செந்தில்- எஸ்ட்ரி
*  பேபி மோனிஷா - மல்லு
*  மோகன் ராமன் - நந்தினியின் தந்தை
*  சந்திரசேகர் - விருந்தினர் தோற்றம்

## தயாரிப்பு
*என்றும் அன்புடன்* படத்தை ஆர். *பாக்யநாதன்* எழுதி இயக்கியுள்ளார். சத்ய ஜோதி பிலிம்சின் சார்பாக *ஜி. சரவணன்*, *டி. ஜி.* தியாகராஜன் ஆகியோர் தயாரித்தனர் . ஒளிப்பதிவை எம். எஸ். அண்ணாதுரை மேற்கொள்ள, படத்தொகுப்பை அனில் மல்நாட் மேற்கொண்டார்.

## இசை
படத்திற்கான இசையை இளையராஜா அமைத்தார்.

## வெளியீடும் வரவேற்பும்
*என்றும் அன்புடன்* 14 ஆகத்து 1992 இல் வெளியானது.  *[[இந்தியன் எக்சுபிரசு|தி இந்தியன் எக்ஸ்பிரசின்]]* அய்யப்பா பிரசாத் எழுதும்போது, " *என்றும் அன்புடன் படத்தை அறிமுக இயக்குநராக எழுதி, இயக்கிய பாக்யநாதன்* ஒரு சுவாரஸ்யமான *கதைக்களத்தைக் கையாண்டுள்ளார்.* *சித்தாராவும்* முரளியும் முக்கிய கதாபாத்திரங்களில் நடித்துள்ளனர்".

## குறிப்புகள்

## வெளி இணைப்புகள்
* 

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:சார்லி நடித்த திரைப்படங்கள்
சின்னதுரை (1999 திரைப்படம்)

**சின்ன துரை** (*Chinna Durai*) என்பது 1999 ஆண்டு மார்ச்சு மாதம் 13 ஆம் தேதியன்று வெளியான இந்திய தமிழ் திரைப்படமாகும். ஆர். சந்திரா இயக்கிய இப்படத்தில் சரத்குமார், ரோஜா ஆகியோர் முக்கிய கதாபாத்திரங்களில் நடித்துள்ளனர், அதே நேரத்தில் சித்தாரா, விஜயகுமார், மணிவண்ணன் ஆகியோர் துணை வேடங்களில் நடித்துள்ளனர். இளையராஜா இத்திரைப்படத்திற்கு இசையமைத்தார்.

## நடிகர்கள்

* ஆர். சரத்குமார் சின்னதுரையாக
* ரோஜா புஷ்பவள்ளியாக
* சித்தாரா மரகதமாக
* மணிவண்ணன்
* ஆர். சுந்தர்ராஜன்
* விஜயகுமார்
* பொன்னம்பலம்
* பெரிய கருப்பு தேவர்
* தியாகு
* எல். ஐ. சி. நரசிம்மன்

## இசை

* கொலுசு கொஞ்சும்&nbsp;- பி. உன்னிகிருஷ்ணன், தேவி நெய்தியார்
* மரகதகுட்டி&nbsp;- எஸ். பி. பாலசுப்பிரமணியம், தேவி நித்தியார்
* பக்கத்திலே நீ இருந்தும் - எஸ். பி. பாலசுப்பிரமணியம், தேவி நித்தியார்
* மாட்டிக்கிட்ட&nbsp;- மனோ
* நீயே கதி&nbsp;- சுஜாதா
* உன்னைபோல்&nbsp;- எஸ். பி. பாலசுப்பிரமணியம்

## மேற்கோள்கள்

## வெளி இணைப்புகள்
* 
* 

பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
உப்பாரா

**உப்பாரா** (*Uppara*) (**சாகரா** என்றும் அழைக்கப்படுகிறது), எனப்படுவோர் இந்திய மாநிலங்களான ஆந்திரா, தெலுங்கானா, கருநாடகா மற்றும் தமிழ்நாட்டில் வாழுகின்ற ஓர் இனக்குழுவினர் ஆவார். 

இச்சமூகத்தினரின் தெலுங்கு மொழியை தாய்மொழியாகக் கொண்டோராவர்.  விஜயநகர பேரரசின் ஆட்சி காலத்தில் ஆந்திராவில் இருந்து தமிழகம் வந்த இவர்கள், தமிழ்நாடு அரசு இடவொதுக்கீட்டு பட்டியலில், பிற்படுத்தப்பட்ட பிரிவில் உள்ளனர். சுங்கலம்மா, திம்மப்பா, ஜம்புலம்மா ஆகிய தெய்வங்கள் இம்மக்கள் வழிபடும் சிறப்புத் தெய்வங்களாகும். உப்பாரா சமூக மக்கள் தங்களை மிகவும் பிற்படுத்தப்பட்ட பட்டியலில் சேர்க்க வேண்டும் என கோரிக்கை வைக்கின்றனர்.

## சொற்பிறப்பு
உப்பர, உப்பாரா மற்றும்  உப்பாலிகா ஆகிய சொற்களின் வேர் தெலுகு வேராகும். உப்புடன் தொடர்பு கொண்ட சகல தொழில்களையும் இது குறிக்கின்றது.  

## கலாச்சாரம்
இந்த சாதியைச் சேர்ந்த சிலர் வைணவர்களாகவும், மற்றவர்கள் சைவர்களாகவும் உள்ளனர். அவர்கள் வசிக்கும் இடத்திற்கு ஏற்ப மாறுபடும். மேலும் இவர்கள் பல்வேறு கிராம தெய்வங்களையும் வழிபடுகிறார்கள். உப்பாரார்கள் ஒவ்வொரு ஆண்டும், கங்கா சப்தமி அன்று பகீரத ஜெயந்தியைக் கொண்டாடுகிறார்கள்.

## மக்கள்தொகை
சின்னப்ப ரெட்டி அறிக்கையில் (1990), கருநாடகாவின் மக்கள் தொகையில், உப்பாரா மக்கள் சுமார் 1.18 சதவீதம் பேர் என்று குறிப்பிடுகிறது.

## தொழில்
உப்பு காய்ச்சுவது, இவர்களது குல தொழிலாகும்.

## பிரிவுகள்
உப்பரா சமூகத்தில் நான்கு  உட்பிரிவு குழுக்கள் உள்ளன, அதாவது நக்கா உப்பாரா, குலாய் உப்பாரா, மேட்டி உப்பாரா மற்றும் செட்டி உப்பாரா என்பதாகும். மேலும் கடற்கரை ஆந்திரா மற்றும் தெலங்காணா பகுதிகளில் வசிக்கும் தெலகா உப்பாரா என்ற மற்றொரு இனக்குழுவும் உள்ளது.

## மேற்கோள்கள்

பகுப்பு:தெலுங்குச் சமூகங்கள்
பகுப்பு:சாதிகள்
பகுப்பு:தமிழரில் சாதிகள்
பகுப்பு:கன்னடச் சமூகங்கள்
பகுப்பு:இந்திய இனக்குழுக்கள்
முன்னோடி

**முன்னோடி** (*Munnodi*) என்பது  2017 ஆம் ஆண்டு வெளியான தமிழ் மசாலா திரைப்படம் ஆகும். எஸ். பி. டி. ஏ குமார் இயக்கிய இப்படத்தில்  ஹரீஷ் மற்றும் யாமினி பாஸ்கர் ஆகியோர் முதன்மைப் பாத்திரங்களில் நடிக்க, மலையாள நடிகர் சிஜோய் வர்கீஸ் மற்றும் அர்ஜுனா ஆகியோர் பிற  வேடங்களில் நடித்துள்ளனர். இப்படம் வெளியானதும் எதிர்மறை விமர்சனங்களைப் பெற்றது.

## நடிகர்கள்

* ஹரிஷ் சத்யாவாக 
*  யாமினி பாஸ்கர் தேனுகாவாக 
*  சிஜோய் வர்கீஸ் சௌந்தரபாண்டியனாக 
*  அர்ஜுனன் மந்திரமூர்த்தியாக 
*  பாவெல் நவகீதன் ஜெயவீரனாக 
*  சித்தாரா சத்யாவின் தாயாக 
*  சுஜா வருணீ

## தயாரிப்பு
இப்படத்தின் வழியாக தெலுங்கு நடிகர்களான ஹரிஷ் மற்றும் யாமினி பாஸ்கர் ஆகியோர் தமிழில் அறிமுகமானார்கள். அவதாரம் மலையாளப் படத்தில் மலையாள நடிகர் சிஜோய்  வர்கீஸ் நடிப்பைப் பார்த்து பாராட்டிய தயாரிப்பாளர்கள் அவரைப் போலீஸ் அதிகாரி வேடத்தில் நடிக்கத் தேர்ந்தெடுத்தனர். இப்படத்தின் படப்பிடிப்பானது சென்னை, மதுரை, திருநெல்வேலி, தூத்துக்குடி ஆகிய இடங்களில் படமாக்கப்பட்டது. தமிழ், தெலுங்கு படங்களில் தோன்றியவரான அர்ஜுனா ஹரிஷ் மற்றும் வர்கீஸ் ஆகியோருடன் மூன்று முக்கிய கதாபாத்திரங்களில் ஒன்றில் நடிக்க ஒப்பந்தம் செய்யப்பட்டார்.

## இசை
திரைப்படத்தின் பாடல்களுக்கு கே. பிரபுசங்கர் இசையமைத்தார்.

* "அக்கம் பக்கம்" - சூரஜ் சந்தோஷ், ரம்யா நம்பீசன்

## குறிப்புகள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மத்தாப்பூ (திரைப்படம்)

**மத்தாப்பூ** (*Mathapoo*)  என்பது  2013 ஆம் ஆண்டு வெளியான தமிழ் காதல் நாடகத் திரைப்படமாகும். நாகராஜ் இயக்கிய இப்படத்தில் புதுமுகம் ஜெயன் மற்றும் காயத்ரி ஆகியோர் முக்கிய கதாபாத்திரங்களில் நடித்தனர்.

## நடிகர்கள்

* ஜெயன் கார்த்திக்காக
*  காயத்ரி பூஜாவாக
*  கீதா பூஜாவின் தாயாக
*  சித்தாரா கார்த்திக்கின் சித்தியாக
* இளவரசு கார்த்திக்கி சித்தப்பாவாக
*  ரேணுகா கார்த்திக்கின் தாயாக
*  கிட்டி பூஜாவின் தந்தையாக
* விவேக் ராஜ்கோபால்

## தயாரிப்பு
இப்படத்தை நாகராஜ் இயக்கியுள்ளார், இதற்கு முன்பு தினம்தோரம் (1998) படத்தை இயக்கியவர். *[[மின்னலே (திரைப்படம்)|மின்னலே]]* (2001) மற்றும் *[[காக்க காக்க (திரைப்படம்)|காக்க காக்க]]* (2003) ஆகிய படங்களுக்கான உரையாடலை எழுதினார். துவாரகதாஸ் கோவர்தன்தாஸ் வைஷ்ணவ கல்லூரியில் பட்டம் பெற்ற ஜெயன் இந்த படத்தின் மூலம் நடிகராக அறிமுகமானார். *[[18 வயசு]]*  மற்றும் *[[நடுவுல கொஞ்சம் பக்கத்த காணோம்]]* புகழ் காயத்ரி முக்கிய பெண் பாத்திரத்தில்  நடிக்க ஒப்பதமானார். இப்படத்தின் இசை அமைப்பாளராக வேலாயுதம் நியமிக்கபட்டார். இவர் எம். எஸ். விஸ்வநாதனின் ஆசிரியரான வீரராகவனிடமிருந்து இசையைக் கற்றுக்கொண்டவர்.  இசையமைப்பாளர்கள் சபேஷ் முரளி இப்படத்தின் பின்னணி இசையை அமைத்தனர். நடிகர்களும் படக் குழுவினரும் எட்டு முதல் ஒன்பது மாதங்களுக்குப் பிறகு இறுதி செய்யப்பட்டனர். படம் அறுபது நாட்களில் படமாக்கப்பட்டது.

## இசை
படத்தில் இடம்பெற்ற பாடல்கள் வேலாயுதத்தால் இசையமைக்கபட்டன. முதலில் 2012 திசம்பரில் இசை வெளியிட இருந்த நிலையில், அது  ஒத்திவைக்கப்பட்டு பின்னர் 24 ஏப்ரல் 2013 அன்று வெளியிடப்பட்டது. இசை வெளியீட்டு விழாவில் பாக்யராஜ், எஸ். பி. ஜனநாதன், பாலசேகரன், அழகம்பெருமாள், பாண்டிராஜ், சுசீந்திரன், சசி, களஞ்சியம்  உட்பட பல பிரபலங்கள் கலந்து கொண்டனர். 

## வெளியீடு
*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் இரண்டைக் கொடுத்து, "இந்த நீண்ட திரைப்படத்தை சற்று தாங்கக்கூடியதாக உள்ளவை துணை கதாபாத்திரங்கள் தான். அவைதான் நம்மை கதாபாத்திரங்களுடன் ஒன்றவைக்கின்றன".  *பிஹைண்ட்வுட்ஸ்* ஐந்து நட்சத்திரங்களில் ஒன்றரையை கொடுத்தது. மேலும் "மிக மெதுவான நாடகப் படமான இது ஒரு தொலைக்காட்சி 'மெகா-தொடரை' போன்று உள்ளது" என்று எழுதியது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2013 தமிழ்த் திரைப்படங்கள்
விஜயநகர மாவட்டம் (கர்நாடகா)

**விஜயநகர மாவட்டம்**, இந்தியாவின் கர்நாடகா மாநிலத்திலுள்ள 31 மாவட்டங்களுள் ஒன்று. இதன் தலைமையகம் ஹோஸ்பேட் நகரத்தில் உள்ளது. குல்பர்கா கோட்டத்தில் அமைந்த பெல்லாரி மாவட்டத்தின் 6 வருவாய் வட்டங்களைக் கொண்டு, இப்புதிய விஜயநகர மாவட்டம் 8 பிப்ரவரி 2021 அன்று புதிதாக நிறுவப்பட்டது.
இம்மாவட்டத்தின் தலைமையிடமான ஹோஸ்பேட் நகரத்திலிருந்து 12 கி.மீ. தொலைவில் உலகப் பாரம்பரியக் களமான பண்டைய ஹம்பி நகரம் உள்ளது.

## மாவட்ட நிர்வாகம்
# ஹோஸ்பேட் வட்டம்
# குட்லிகி வட்டம்
# ஹகரிபொம்மனஹள்ளி வட்டம்
# கோட்டூரு வட்டம்
# ஹூவின ஹடகல்லி வட்டம்
# ஹரபனஹள்ளி வட்டம்
## சுற்றுலா & ஆன்மீகத் தலங்கள்
# விஜயநகரம்
# ஹம்பி
# விருபாட்சர் கோயில்
# விட்டலர் கோயில், அம்பி

## இதனையும் காண்க
* விசயநகர மாவட்டம் (ஆந்திரப் பிரதேசம்)
* கர்நாடக மாவட்டப் பட்டியல்
* வடக்கு கர்நாடகா
## மேற்கோள்கள்


பகுப்பு:கர்நாடக மாநிலத்தில் உள்ள மாவட்டங்கள்
விஜயநகர மாவட்டம்
குக்கட்பள்ளி

**குகட்பள்ளி** (Kukatpally) என்பது இந்தியாவின் தெலங்ணாவில் ஐதராபாத்தின் வடமேற்கு பகுதியில் அமைந்துள்ள ஒரு புறநகர்ப் பகுதியாகும். இது மெட்சல்-மல்கஜ்கிரி மாவட்டத்தின்மல்கஜ்கிரி வருவாய் பிரிவில் உள்ள பாலநகர் மண்டலத்தின் தலைமையகம்ம் ஆகும். பெருநகர ஐதராபாத்து மாநகராட்சியில் இணைவதற்கு முன்னர் இது ஒரு நகராட்சியாக இருந்தது. இப்போது இது "பெருநகர ஐதராபாத்து மாநகராட்சியின் வடக்கு மண்டலத்" தலைமையகமாக உள்ளது.

இதன் சாலைகள், ஐதராபாத் தகவல் தொழில்நுட்பம் மற்றும் பொறியியல் ஆலோசனை நகரத்தின் தகவல் தொழில்நுட்ப மையத்திற்கு அருகாமையில் உள்ளது.

## புள்ளிவிவரங்கள்
குக்கட்பள்ளியின் புவி ஆயத்தொலைவுகள் 17 ° 29′N 78 ° 25′E ஆகும். பேசப்படும் முக்கிய மொழி தெலுங்கு, சிலர் உருது மொழியை பேசுகிறார்கள். இந்தியையும் புரிந்துகொள்கிறார்கள். இது ஐதராபாத்தில் மிகவும் பரபரப்பான வணிக மையங்களில் ஒன்றாகு. இது ஆடை மற்றும் உணவகங்களுக்கு பிரபலமானது. ஐதராபாத்தில் ஒரு கி.மீ. 2 க்கு 33,076 நபர்களைக் கொண்ட மிகப்பெரிய மக்கள் தொகை அடர்த்தி கொண்டபகுதியாகும்.

## வரலாறு
இது, ஐதராபாத்தின் வடமேற்கு பகுதியில் ஒரு தொழில்துறை பகுதியாக இருந்தது. 1990களின் முற்பகுதியில் இதன் மக்கள் தொகை அதிகரிக்கத் தொடங்கியது, பலர் ஆந்திராவிலிருந்து குடிபெயர்ந்து இப்பகுதியைச் சுற்றி குடியேறினர்.

## கலாச்சாரம்
பதுகம்மா, உகாதி, வரலட்சுமி நோன்பு, அட்லத்தாடி, விநாயக சதுர்த்தி, சங்கராந்தி, தீபாவளி, போனலு, ரமலான், பக்ரீத், மற்றும் மிலாதுன் நபி  போன்ற விழாகள் மகிழ்ச்சியுடன் கொண்டாடப்படுகின்றன. விஜயதசமியும் முக்கியமான திருவிழாவில் ஒன்றாகும்.

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
பென் டேவிஸ்

**பெஞ்சமின் வி. டேவிஸ்** () என்பவர் இங்கிலாந்து நாட்டு ஒளிப்பதிவாளர் ஆவார். இவர் ஹன்னிபால் ரைசிங் (2007), கிக்-ஆஸ் (2010) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014), அவெஞ்சர்ஸ்: ஏஜ் ஆஃப் அல்ட்ரான் (2015), டாக்டர் ஸ்ட்ரேஞ்ச் (2016), கேப்டன் மார்வெல் (2019) போன்ற பல திரைப்படங்களில் திரைப்பட ஒளிப்பதிவாளராக பணிபுரிந்துள்ளார்.

## மேற்கோள்கள்

## வெளி இணைப்புகள்
* Official Website
* 

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:திரைப்பட ஒளிப்பதிவாளர்கள்
எலியட் கிரகாம்

**எலியட் சி. கிரகாம்** () (பிறப்பு: சூன் 8, 1976) என்பவர் அமெரிக்க நாட்டு படத் தொகுப்பாளர் மற்றும் திரைப்படத் தயாரிப்பாளர் ஆவார்.

இவர் 1999 ஆம் ஆண்டில் நியூயார்க் பல்கலைக்கழகத்தில்வரலாறு மற்றும் திரைப்படத்தில் இளங்கலைப் பட்டம் பெற்றார். 2001 ஆம் ஆண்டு 'தி இலாஸ்ட் மினிட்' என்று திரைப்படத்தின் மூலம் துணை படத்தொகுப்பாளராக அறிமுகமானார். அதைத் தொடர்ந்து எக்ஸ்-மென் 2 (2003), சூப்பர்மேன் ரிட்டர்ன்ஸ் (2006), 21 (2008), மில்க் (2008),}} இட்ரஸ் (2014), கேப்டன் மார்வெல் (2019) போன்ற பல திரைப்படங்களில் படத்தொகுப்பாளராக பணிபுரிந்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:திரைப்படத் தொகுப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
தெப்பி பெர்மன்

**தெப்பி பெர்மன்** () என்பவர் தென்னாப்பிரிக்கா நாட்டு திரைப்படம் மற்றும் தொலைக்காட்சி படத் தொகுப்பாளர் ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான ஸ்பைடர்மேன்: ஹோம்கம்மிங் (2017), பிளாக் பான்தர் (2018) மற்றும் கேப்டன் மார்வெல் (2019) போன்ற திரைப்படங்களில் படத் தொகுப்பாளராக பணிபுரிந்துள்ளார்.

## வாழ்க்கை மற்றும் தொழில்
இவர் தென்னாப்பிரிக்கா நாட்டில் ஜோகன்னஸ்பர்க் நகரில் பிறந்தார். கனடாவில் வான்கூவர் நகருக்கு செல்லுமுன், தென்னாப்பிரிக்காவில் தொலைக்காட்சி நிகழ்ச்சிகளிலும் மற்றும் திரைப்படங்களிலும் படத் தொகுப்பாளராக பணிபுரிந்துள்ளார். இவர் இஸ்பேஸ் சிம்ப்ஸ் மற்றும் இன்விட்கஸ் போன்ற திரைப்படங்களில் பணியாற்றிய பிறகு, லாஸ் ஏஞ்சல்ஸ் நகருக்கு சென்றார். அங்கு ஸ்பைடர்மேன்: ஹோம்கம்மிங் (2017), பிளாக் பான்தர் (2018) மற்றும் கேப்டன் மார்வெல் (2019) ஆகியவற்றிற்கான திரைப்படத் தொகுப்பு குழுவில் பணிபுரிந்துள்ளார். 2018 ஆம் ஆண்டில் அமெரிக்கே திரைப்படத் தொகுப்பாளராக கில்டில் சேர்க்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:திரைப்படத் தொகுப்பாளர்கள்
ஜூட் லோ

**டேவிட் ஜூட் கேவொர்த் லோ** ()  (பிறப்பு: 29 திசம்பர் 1972 ) என்பவர் இங்கிலாந்து நாட்டு நடிகர் ஆவார். இவர் 1992 ஆம் ஆண்டு முதல் ஷோப்பிங் (1994), பேண்ட் (1997), அலிபியா (2004), த ஏவியேட்டர் (2004), 360 (2011), கேப்டன் மார்வெல் (2019) போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார்.

இவர் தனது நடிப்புத்திறனுக்காக பிரித்தானிய அகாடமி திரைப்பட விருதுகள், இரண்டு அகாதமி விருதுகள் மற்றும் இரண்டு டோனி விருதுகளுக்கான பரிந்துரைகள் உட்பட பல விருதுகளைப் பெற்றுள்ளார்.

## ஆரம்ப கால வாழ்க்கை
லோ 29 டிசம்பர் 1972 ஆம் ஆண்டில் தென் லண்டனின் லூயிஷாமில் பிறந்தார். இவரின் தந்தை பீட்டர் லோ மற்றும் சகோதரி நடாஷா லோ ஆவார்.

## மேற்கோள்கள்

## வெளி இணைப்புகள்
* 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் திரைப்பட நடிகர்கள்
பகுப்பு:ஆங்கிலேயத் தொலைக்காட்சி நடிகர்கள்
பகுப்பு:ஆங்கிலேய நாடக நடிகர்கள்
பகுப்பு:ஆங்கிலேய குரல் நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
அன்னெட் பெனிங்

**அன்னெட் கரோல் பெனிங்** (*Annette Carol Bening*, பிறப்பு: மே 29, 1958) என்பவர் அமெரிக்க நாட்டு நடிகை ஆவார். இவர் 1980 ஆம் ஆண்டு முதல் அமெரிக்கன் பியூட்டி (1999), பேயிங் ஜூலியா (2004), தி கிட்ஸ் ஆர் ஆல் ரைட் (2010), போன்ற பல திரைப்படங்களில் நடடித்ததன் மூலம் மிகவும் புகழ் பெற்ற நடிகை ஆனார். 1987 ஆம் ஆண்டு 'ஆல் மை சன்ஸ்' என்ற நாடகத்திற்கான சிறந்த நடிகைக்கான டோனி விருதுக்கும் பரிந்துரைக்கப்பட்டார் என்பது குறிப்பிடத்தக்கது.

இவர் தி கிரிப்டர்ஸ் (1990),  அமெரிக்கன் பியூட்டி (1999), பீயிங் ஜூலியா (2004) மற்றும் தி கிட்ஸ் ஆர் ஆல் ரைட் (2010) போன்ற திரைப்படங்களில் நடித்ததற்காக நான்கு முறை அகாதமி விருதுக்கு பரிந்துரைக்கப்பட்டார். 2019 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான கேப்டன் மார்வெல் என்ற திரைப்படத்தில் கேப்டன் 'மார்வெல் (மார்-வெல்)' என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
* 
* 

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க நாடக நடிகைகள்
பகுப்பு:மீநாயகன் திரைப்பட நடிகர்கள்
கைரதாபாத்

**கைரதாபாத்** (Khairatabad) என்பது ஐதராபாத்து மாவட்டத்திலுள்ள சிக்கந்தராபாத் வருவாய் பிரிவிலுள்ள ஒரு மண்டலம் ஆகும்.

## கைரதாபாத் வட்டம்
ஐந்து சாலைகள் சந்திக்கும் இடம் கைரதாபாத் வட்டம் என்று அழைக்கப்படுகிறது. இது நகரத்தின் பரபரப்பான இடங்களில் ஒன்றாகும். இந்த சாலைகள் சோமாஜிகுடா, அமீர்பேட்டை, உசேன் சாகர், இலக்டி-கா-புல், ஆனந்தநகர் நோக்கி செல்கின்றன . அத்தகைய ஒரு சாலை தெலங்காணா ஆளுநரின் குடியிருப்பான இராஜ் பவன் சாலை என அழைக்கப்படுகிறது. 

குறிப்பிடத்தக்க நிறுவனங்களும், அமைப்புகளும், பொறியியல் கல்விநிறுவனங்களும், இந்திய நிர்வாக பணியாளர் கல்லூரி, சாலை போக்குவரத்து ஆணையம், தெலங்காணா மாநில மின் உற்பத்தி நிறுவனம் & தெலங்காணா மாநில அரசின் மின்சார பரிமாற்ற நிறுவனம், படேல் கட்டிடம், நாசிர் பள்ளி, மாவட்ட வாரியம், ஜீ தெலுங்கு அலுவலகம், பத்திரிக்கைச் சங்கம், கிறித்தவ சுவிசேச தேவாலயம் குழுமத்தின் கல்வி நிறுவனங்கள் போன்றவை இங்கு அமைந்துள்ளன. 

ஒரு பாதை, விசுவேசுவரையா மேம்பால வட்டத்தில் தொடங்கி உசேன் சாகர் ஏரிக்கு செல்கிறது.

இந்த பகுதிக்கு கைர்-உன்-நிசாவின் பெயரிடப்பட்டது. அவரது கல்லறை கைரதாபாத் பள்ளிவாசலுக்கு அடுத்ததாக அமைந்துள்ளது. இந்த கல்லறை 2002ஆம் ஆண்டு வில்லியம் தால்ரிம்பில் எழுதிய *வொயிட் முகல்ஸ்* என்ற புத்தகத்தில் குறிப்பிட்டுள்ள கேப்டன் ஜேம்ஸ் அகிலெஸ் கிர்க்பாட்ரிக்கின் மனைவி கைர்-உன்-நிசாவின் கல்லறையாக இருக்கலாம். 300 ஆண்டுகள் பழமையான ரெட்டி வீடு ஒன்றும் (குடும்பப்பெயர்: மரமகந்தி) உள்ளது.
[வலது|thumb| [கைரதாபாத் பள்ளிவாசல் 1626. புகைப்படம், 1885இல் இலாலா தீன் தயாள் என்பவரால் எடுக்கப்பட்டது]]

## விநாயகர் சிலையும், விநாயகர் சதுர்த்தியும்
ஐதராபாத்தின் மிகப்பெரிய பிள்ளையார் சிலை ஒன்று விநாயக சதுர்த்தி விழாவின் போது கைரதாபாத் மாநில நூலகத்திற்கு அருகில் நிறுவப்பட்டுள்ளது.

11 நாள் திருவிழாவில் உள்ளூர் மக்கள் பங்கேற்கிறார்கள். பிள்ளையாரின் ஆசீர்வாதம் பெற இந்தியா முழுவதும் இருந்து ஆயிரக்கணக்கான மக்கள் இங்கு கூடுகிறார்கள். 11 வது நாளில், ஊர்வலம் விக்கிரகத்தை உசேன் சாகர் ஏரிக்கு கொண்டு செல்கிறது. சிலையை மூழ்கடித்த பிறகு, திருவிழா முடிகிறது.

திருவிழாவை ஆதரிப்பதற்காக உள்ளூர் மக்கள் கைரதாபாத்தின் கணேசு உற்சவ குழுவை  அமைத்தனர். சிங்காரி குடும்பத்தினர் இந்த விழாவை 1954 முதல் நடத்தி வருகின்றனர். பல ஏழைக் குடும்பங்கள் இங்கு வரும் பார்வையாளர்களுக்கு பொருட்களை விற்பனை செய்வதன் மூலம் உயிர்வாழ்கின்றன.

திருவிழாவிற்கு மூன்று மாதங்களுக்கு முன்பு சிலையின் கட்டுமானம் தொடங்குகிறது. கிட்டத்தட்ட 58 அடி உயரமுள்ள இந்த பெரிய சிலையை நிர்மாணிப்பதற்காக மூன்று மாதங்களுக்கு ஒரு சிற்ப கலைஞரின் தலைமையில் கிட்டத்தட்ட 200 தொழிலாளர்கள் இரவு பகலாக வேலை செய்கிறார்கள்.

2018இல் இருந்து சுற்றுச்சூழலுக்கு உகந்தவாறு பிளாஸ்டர் ஆஃப் பாரிஸிலிருந்து களிமண் சிலைக்கு மாற உற்சவக் குழு ஒப்புக்கொண்டது. 

## மேற்கோள்கள்

## வெளி இணைப்புகள்

* Wikimapia

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
இலங்கை சாம்பல் இருவாய்ச்சி

**இலங்கை சாம்பல் இருவாய்ச்சி** *(Sri Lanka grey hornbill, ஓசிசெரோசு ஜின்கேலென்சிசு)* என்பது இருவாய்ச்சி குடும்பம் பறவையாகும். இது இலங்கையில் மட்டும் பரவலாகக் காணப்படும் பறவையாகும். இருவாய்ச்சி என்பது வெப்பமண்டல காடுகளில் காணப்படும் தொல்லுலக பாசெரின் பறவைகளாகும்.

## வாழ்விடம்
இலங்கை சாம்பல் இருவாய்ச்சி வன வாழ்விடங்களில் காணப்படும் பெரிய அளவிலான பறவையாகும்.

## விளக்கம்
இலங்கை சாம்பல் இருவாய்ச்சி  ) நீளம் வரை வளரக்கூடிய பெரிய பறவை நீளம். இதனுடைய முதன்மை இறகுகள் கருப்பு நிறமுடனும், சாம்பல் நிற அடிப்பகுதியுடன் நுனிப்பகுதியானது பழுப்பு நிறமுடையது. இதனுடைய நீண்ட வால் வெள்ளை நிற பக்கங்களுடன் கருப்பு நிறமாகவும், உள் பகுதிகள் வெண்மையாகவும் இருக்கும். நீண்ட, வளைந்த அலகுகள்  கடினமான நுனிகளற்று காணப்படும். ஆண் பெண் இருவாய்ச்சிகள் வேறுபாடின்றி காணப்படு, ஆனால் ஆண்களுடைய அலகானது நுரை வண்ணத்திலும், பெண் பறவைகளுடைய அலகானது கருப்பு நிறத்தில் நுரை வண்ணத்தில் பட்டைகளுடன் காணப்படும். முதிர்ச்சியடையாத பறவைகள் அடர் சாம்பல் நிற மேற்புறங்களுடன், நுரை வண்ண அலகுகளில் வெள்ளை நுனியுடனும் வாலின் நுனியில் நுரை வண்ண கோட்டுடன் காணப்படும். மெதுவாக பறக்கக்கூடியவையாக இருந்தபோதிலும் ஆற்றல் வாய்ந்தவை.

## நடத்தை
தடுக்கப்பட்ட மரத் துளை ஒன்றில் நான்கு வெள்ளை முட்டைகள் வரை இடும். முட்டைகள் பொரித்தபின் தாயிற்கும் குஞ்சுகளுக்கும் ஆண் உணவு வழங்குகிறது. இந்த பறவைகள் பொதுவாக இணைகளாக ஒரு கூட்டமைப்பில் ஐந்து பறவைகள் (2 பெரியவர்கள் மற்றும் 2-3 குஞ்சுகள்) கொண்ட சிறிய குழுக்களாக வாழ்கின்றன.

## உணவு
இவை பெர்ரி, பழங்கள், பூச்சிகள் மற்றும் சிறிய பல்லிகளை உணவாக உட்கொள்வதைக் காணலாம். இவை பெரும்பாலும் அத்திப்பழங்களை உணவாக உண்ணுகின்றன. எப்போதாவது சிறிய கொறித்துண்ணிகள், ஊர்வன மற்றும் பூச்சிகளைச் சாப்பிடுகின்றன.
இடது|thumb

## மேற்கோள்கள்

* கிரிம்மெட், இன்ஸ்கிப் மற்றும் இன்ஸ்கிப் எழுதிய *இந்தியாவின் பறவைகள்* ,

## வெளி இணைப்புகள்

* இணைய பறவை சேகரிப்பு 

பகுப்பு:இருவாச்சிகள்
பகுப்பு:தீவாய்ப்பு கவலை குறைந்த இனங்கள்
வசந்த வாசல்

***வசந்த வாசல்*** (*Vasantha Vaasal*) என்பது 1996 ஆம் ஆண்டு வெளியான இந்திய தமிழ் அதிரடி காதல் திரைப்படம்  ஆகும். எம். ஆர் இயக்கிய  இந்த படத்தில் விஜய், சுவதி ஆகியோர் முக்கிய வேடங்களில் நடித்தனர், மன்சூர் அலி கான், வடிவேலு, கோவை சரளா ஆகியோர் துணை வேடங்களில் நடித்தனர். இசை அமைப்பாளர் மாசாவின் அறிமுக படம் இது. இந்த படம் முதலில் 1995 இல் வெளியிட திட்டமிடப்பட்டது, ஆனால் பின்னர் மார்ச் 1996 இல் தாமதமாக வெளியானது. இந்த படம் இந்தி மொழியில் *சிர்ஃப் டும் ஹாய் டம்* என மொழிமாற்றம் செய்யப்பட்டது.

## கதை
விஜய் ( விஜய் ) சினிமா மீது  வெறித்தனமாக இருப்பதால் திரைப்படங்களில் நடிக்க வேண்டும் என்ற லட்சியத்துடன் நகரத்திற்கு வருகிறார். அவர் திவ்யாவின் ( சுவாதி ) வீட்டில் வாடகைக்கு இருக்கிறார். அவர் திரைப்படக் காட்சிகளை நடித்து பார்கிறார், திரைப்பட உரையாடல்களை உரத்த குரலில் பேசிப் பார்க்கிறார், இதனால் திவ்யாவின் படிப்புக்குத் தொந்தரவாக ஆகிறது. இதனால், இருவரும் இசையில் மோதல் உருவாகிறது. ஆனால் இறுதியாக அவர்கள் ஒருவரையோருவர் காதலிக்கத் துவங்குகிறார்கள். கணேஷ் ( மன்சூர் அலிகான் ) திவ்யாவின் முறைமாமன், அவரை திருமணம் செய்து கொள்ள விரும்புகிறார். இதனால் கணேஷ் காதலர்களை தொந்தரவு செய்யத் தொடங்குகிறார், ஆனால் விஜய் திவ்யாவுக்காக போராடி கடைசியில் அவள் கையைப் பிடிக்கிறார்.

## நடிகர்கள்

* விஜய் - விஜய்
* சுவாதி - திவ்யா
* மன்சூர் அலி கான் - கணேஷ்
* வடிவேலு - வேலு
* கோவை சரளா - வேலுவின் மனைவி
* சி. ஆர். சரஸ்வதி - வசந்தா (திவ்வாவின் தாய்) 
* இடிச்சப்புளி செல்வராசு - ஒப்பனைக் கலைஞர்
* சகீலா - சுனிதா
* குள்ளமணி
* வெள்ளை சுப்பையா
* அ. சகுந்தலா - வேலுவின் மாமியார்
* ஜீவா - இராணி
* பயில்வான் ரங்கநாதன்
* சாப்ளின் பாலு - விஜயின் நண்பர்

## பாடல்கள்
இத்திரைப்படத்திற்கு மாசா இசையமைத்திருந்தார்.  பாடல் வரிகளை மாசா, உமா கண்ணதாசன், எம். ஆர் ஆகியோர் எழுதியுள்ளனர். 

## மேற்கோள்கள்

## வெளி இணைப்புகள்
* https://www.imdb.com/title/tt6823268/

பகுப்பு:இந்தியத் தமிழ்த் திரைப்படங்கள்
பகுப்பு:1996 தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
மியாப்பூர்

**மியாப்பூர்** (Miyapur) தெலங்காணாவின் ஐதராபாத்து மாவட்டத்திற்கு வடமேற்கே 22.5 கிலோமீட்டர் (14.0 மைல்) தொலைவில் அமைந்துள்ள பெருநகர ஐதராபாத்தின் ஒரு பகுதியாகும். இதை ஐதராபாத்து பெருநகர மேம்பாட்டு ஆணையம் உருவாக்கியது. பெருநகர ஐதராபாத்து நகராட்சி நிர்வாகாகத்தால் நிர்வகிக்கப்படுகிறது. ஐதராபாத்து ஒருங்கிணைந்த பெருநகர போக்குவரத்து ஆணையம் பேருந்து வசதிகளைக் கொண்டுள்ளது..

மியாப்பூரில் பல ஏரிகளும், உயர்மட்ட  குடியிருப்புகளும் உள்ளன. ஜவகர்லால் நேரு தொழில்நுட்ப பல்கலைக்கழகமும் இதன் அருகில் உள்ளது.

மியாபூர் - எல்.பி.நகர் மெட்ரோ தொடர்வண்டி நடைபாதையின் ஆரம்பப்பகுதியில் ஐதராபாத்தின் பரபரப்பான இடங்களில் இதுவும் ஒன்றாகும்.  தொழில்துறை வசதிகளில் தகவல் தொழில்நுட்பம், மருந்து, துணி, தொழில்துறை மேம்பாட்டு பகுதிகள் ஆகியவை அடங்கும். இது முக்கியமாக புனே - ஐதராபாத்து - மச்சிலிப்பட்டணம் நெடுஞ்சாலையான தேசிய நெடுஞ்சாலை எண் 65 இல் அமைந்துள்ளது. மியாப்பூர்-கச்சிபௌலி, மியாப்பூர்-கொம்பள்ளி இடைநிலை வளைய சாலைகள் வழியாக இணைப்பு மற்றும் ஐதராபாத் மெட்ரோ, உள்ளூர் போக்குவரத்து போன்றவற்றின் வளர்ச்சிக்கு பங்களிக்கின்றன.

## வரலாறு
ஐதராபாத்திற்கு மிக அருகே அமைந்திருந்த மியாப்பூர் என்ற சிறிய கிராமம் அதன் பண்டைய வரலாற்றின் பெரும்பகுதிக்கு ஐதராபாத்தின் வரலாற்றைக் கொண்டுள்ளது. சாளுக்கிய, காகத்தியர்கள், பாமினி சுல்தான்கள், கோல்கொண்டா சுல்தான்கள், முகலாயர்கள், ஐதராபாத் நிசாம்கள் போன்ற ஆட்சியாளர்கள் இந்த பிராந்தியத்தை ஆண்டனர்.  இது பெரும்பாலும் பச்சுப்பள்ளி கிராமத்தின் நீட்டிப்பு என்று குறிப்பிடப்படுகிறது.

மியாப்பூர் இப்போது இரங்காரெட்டி (ஆர்.ஆர்) மாவட்டத்தின் ஒரு பகுதியாகும். முன்னர் 'ஐதராபாத்து கிராமப்புறம்'  மாவட்டம் என்று அழைக்கப்பட்டது. இது ஆகத்துட் 15, 1978 இல் உருவாக்கப்பட்டது, ஐதராபாத்து, சிக்கந்திராபாத் என்ற இரட்டை நகரங்களை உருவாக்குவதன் மூலம், சுற்றியுள்ள சில நகர்ப்புற குடியிருப்புகள் நகர்ப்புற மையத்தை உருவாக்கி, முன்னாள் ஐக்கிய ஆந்திராவின் துணை முதல்வராக இருந்த மறைந்த கே.வி. இரங்கா ரெட்டியின் மறைவுக்குப் பின்னர் இரங்கா ரெட்டி மாவட்டமாக மறுபெயரிடப்பட்டது.

## நிலவியல்
தெற்கு ஆசியாவில் உள்ள இந்திய துணைக் கண்டத்தின் தக்காணப் பீடபூமியின் மையத்தில் மியாப்பூர் அமைந்துள்ளது. இது  17.4968 ° N 78.3614 ° E என்ற புவிக்கூறுகள் குக்கட்பள்ளிக்கு அருகில் ஒருங்கிணைக்கிறது .  இது கனிமவளங்கள் நிறைந்த பகுதியாகும்.  மணல் குவாரியும் செயல்படுகிறது.

thumb| பெருநகர ஐதராபாத்தின் மண்டலங்கள்

## பொருளாதாரம்
இதன் நகரமயமாக்கலுக்கு முன்னர் விவசாயமே பிரதானமாக இருந்தது. முக்கிய பயிர்களாக பருத்தி, மக்காச்சோளம், கரும்பு, நிலக்கடலை, கொள்ளு போன்றவை. கூடுதலாக, அலங்கார தாவரங்களை வளர்ப்பது, பால், காய்கறி சாகுபடி ஆகியவை விவசாயிகளால் கடைப்பிடிக்கப்படுகின்றன.  

சில காலமாக, மியாபூர் பெரிய நிறுவனங்களில் பணிபுரியும் மற்றும் விவசாயத்திலிருந்து விலகிச் செல்லும் மக்களுடன் கூடிய நகர்ப்புற பொருளாதாரமாக மாறுகிறது.

## மேலும் காண்க
* குக்கட்பள்ளி
* நிசாம்பேட்டை
* ஐதராபாத் மெட்ரோ 
* ஐதராபாத்து பல்வகை போக்குவரத்து அமைப்பு

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
என் உயிர் நீதானே

**என் உயிர் நீதானே** (*En Uyir Nee Thaane*)  என்பது  1998 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும்.  எஸ். பி. இராஜ்குமார் இயக்கிய இப்படத்தில் பிரபு, தேவயானி ஆகியோர் முக்கிய வேடங்களில் நடித்தனர். இப்படம் தெலுங்கு படமான *பெல்லிசேசுகொண்டாம்* படத்தின் மறு ஆக்கம் ஆகும். படம் 1998 அக்டோபர் 19 அன்று கலவையான விமர்சனங்களுக்கு வெளியானது.

## கதை
வாசு ( பிரபு ) ஒரு பணக்கார தொழிலதிபர். தனது தந்தைக்கு முறை தவறி பிறந்த மகனை அவன் தாயின் மரணத்திற்குப் பிறகு எடுத்து வளர்க்கிறார். இதை அவரின் தந்தை எதிர்க்கிறார். இதனால் குழந்தையுடன் தனியாக வாழ வாசு வீட்டை விட்டு வெளியேறுகிறான். ஜானகி ( தேவயானி ) ஒரு கொலை வழக்கில்  கொலைகாரனுக்கு எதிராக சாட்சியமளிக்கிறாள். இதனால் கொலைகாரனின் சகோதரன் பழிவாங்குவதற்காக ஜானகியை பாலியல் பலாத்காரம் செய்கிறான். இதன்பிறகு ஜானகியை அவரது சகோதரர் வீட்டிலிருந்து வெளியேற்றுகிறார். அவள் தன் தொழியின் வீட்டிற்குச் செல்கிறாள், ஆனால் அங்கே கூட, அவள் வெளியேற்றப்படுகிறாள். வாசு அவளை காப்பாற்ற வருகிறான். வாசுவின் முறைதவறி பிறந்த சகோதரனுக்கு தாயாகவும், வாசுவின் ஆலையில் மேலாளராகவும் ஜானகி ஆகிறாள். வாசு அவளை நோக்கி ஈர்க்கப்பட்டு அவளை திருமணம் செய்து கொள்ள விரும்புகிறான். அவள் அனுதாபத்தினால் அவ்வாறு செய்கிறான் என்று அவள் நம்புகிறாள். தனது அத்தை மகள் ( மகேஷ்வரி ) அமெரிக்காவிலிருந்து வருவதால், வாசு அவளையே திருமணம் செய்யவேண்டும் என்பதால் அவனது விருப்பத்தை ஏற்க்க வேண்டாம் என்று  வாசுவின் தாயார் ( ஸ்ரீவித்யா ) ஜானகியிடம் கூறுகிறார. ஜானகி அதற்கு சம்மதித்து, தனக்கு பதிலாக மகேஸ்வரியை திருமணம் செய்து கொள்ளுமாறு வாசுவிடம் கேட்கிறாள். ஜானகியை பாலியல் வன்புணர்வு செய்தவன் அவளை திருமணம் செய்து கொண்டு, அவள் வழக்கை திரும்பப் பெறுச்செய்து பின்னர் அவளைக் கொன்றுவிட திட்டமிடுகிறான். வாசு அவளைக் காப்பாற்றுகிறான். இறுதியாக, மகேஸ்வரி ஜானகி மீதான வாசுவின் காதலை உணர்ந்து அவரை திருமணம் செய்ய மறுத்துவிடுகிறாள். வாசுவும் ஜானகியும் ஒன்றுபடுகிறார்கள்.

## நடிகர்கள்

* பிரபு வாசுவாக
*  தேவயானி ஜானகியாக
*  கவுண்டமணி புல்லட் ஜாக்கியாக
*  செந்தில் நிக்கோலஸாக
*  மகேஷ்வரி சீமாவாக
*  ராசன் பி. தேவ் ராஜசேகராக
*  ஸ்ரீவித்யா வாசுவின் தாயாக
*  ராஜேஷ் ஜானகியின் அண்ணனாக
*  சி. ஆர். சரஸ்வதி ஜானகியின் அண்ணியாக
* தியாகு காவல் ஆய்வாளராக 
*  மகேந்திரன் ராஜசேகரின் மகனாக
*  முத்துக்காளை - வாகனப் பழுது பாப்பவராக
*  எல். ஐ. சி. நரசிம்மன் காவல் ஆணையராக
*  அம்பிகா விருந்தினர் தோற்றத்தில்

## இசை
இப்படத்திற்கு தேவா இசையமைத்தார். ஒலிப் பேழையில் 5 பாடல்கள் உள்ளன. பழனி பாரதி, காமகோடியன், அறிவுமதி, எஸ். பி. ராஜ்குமார் ஆகியோர் பாடல் வரிகளை எழுதியுள்ளனர்..

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பாய்வு நுட்பம்

**பகுப்பாய்வு நுட்பம்** *(Analytical technique)* என்பது ஒரு வேதியியல் பொருள், வேதியியல் தனிமம்  அல்லது வேதியியல் கலவையின் இயற்பியல் அல்லது வேதியியல் பண்புகளை தீர்மானிக்கப் பயன்படும் ஒரு முறையாகும்.   எளிமையான எடையறி பகுப்பாய்வு முதல் செறிவுகாணல் பகுப்பாய்வு வரை மிகச்சிறப்பு வாய்ந்த கருவிகளைப் பயன்படுத்தி மிகவும் மேம்பட்ட பலவிதமான நுட்பங்கள் பகுப்பாய்விற்குப் பயன்படுத்தப்படுகின்றன. 

பகுப்பாய்வு வேதியியலில் பயன்படுத்தப்படும் மிகப் பொதுவான நுட்பங்கள் இங்கு கொடுக்கப்பட்டுள்ளன. 

*தரம் பார்த்தல்: பகுப்பாய்வு செய்யப்படவேண்டிய பொருளுடன் வினைபுரிவதற்கு தேவையான வினையாக்கியின் அளவை அடிப்படையாகக் கொண்டது. 
*மின்னழுத்தமானியைப் பயன்படுத்தி மின்னழுத்தத்தை ஒப்பிடுதல் மற்றும் வோல்ட்டா அளவியல் உள்ளிட்ட மின்பகுப்பாய்வு நுட்பங்கள் 
*நிறமாலையியல்: மின்காந்த கதிர்வீச்சுடன் பகுப்பாய்வு செய்யப்படவேண்டிய பொருள் வெளிப்படுத்தும் வேறுபட்ட இடைவினைகளை அடிப்படையாகக் கொண்ட நுட்பம்.
*நிறப்பகுப்பியல்: பகுப்பாய்வு செய்யப்பட வேண்டிய பொருளை மற்ற மாதிரிகளிலிருந்து பிரித்தெடுத்து ஆய்வு செய்வதை அடிப்படையாகக் கொண்ட நுட்பம். இம்முறையினால் மற்ற சேர்மங்களின் குறுக்கீடு இல்லாமல் அளவிடமுடியும். 
*பருமனறி பகுப்பாய்வு: நிறையை அடிப்படையாகக் கொண்டு அயனி ஆய்வு செய்யப்படும் நுட்பம்.
*கதிரியக்கப்பகுப்பாய்வு வேதியியல்: பகுப்பாய்வு செய்யப்பட வேண்டிய பொருளின் அணுக்கருவிலுள்ள கதிரியக்க உட்கருவின் ஆற்றலை  பகுப்பாய்வு செய்யும் நுட்பம். 
இவற்றைத் தவிர சிறப்பு பயன்பாடுகளைக் கொண்ட இன்னும் பல நுட்பங்கள் உள்ளன. மேலும் ஒவ்வொரு பெரிய பகுப்பாய்வு நுட்பத்திலும் பல பயன்பாடுகளும் பொது நுட்பங்களில் சில  மாறுபாடுகளும் உள்ளன.
## மேற்கோள்கள்

பகுப்பு:பகுப்பாய்வு வேதியியல்
மின்புலத் தூள்நகர்ச்சி (ஆய்விதழ்)

மின்புலத் தூள்நகர்ச்சி (***எலக்ட்ரோபோரேசிஸ்***) என்பது மின்புலத் தூள்நகர்ச்சியின் அனைத்து அம்சங்களையும் உள்ளடக்கிய ஒரு சக-மதிப்பாய்வு செய்யப்பட்ட அறிவியல் இதழாகும். இதில் புதிய அல்லது மேம்பட்ட பகுப்பாய்வு மற்றும் தயாரிப்பு முறைகள், கோட்பாட்டின் வளர்ச்சி மற்றும் புரதங்கள், நியூக்ளிக் அமிலங்கள் மற்றும் பிற சேர்மங்களின் ஆய்வில் மின்புலத் தூள்நகர்ச்சி முறைகளின் புதுமையான பயன்பாடுகள் குறித்த ஆய்வுக்கட்டுரைகள் வெளியிடப்படுகிறது.

## சுருக்கம் மற்றும் அட்டவணைப்படுத்தல்
இந்த ஆய்விதழில் வெளியிடப்படும் கட்டுரைகளின் சுருக்கம் கீழ்க்கண்ட தரவுத்தளங்களில் அட்டவணைப்படுத்தப்படுகிறது.

ஆய்விதழ் மேற்கோள் அறிக்கையின்படி, இந்த இதழ் 2019ஆம் ஆண்டின் 3.081 தாக்கக் காரணியைக் கொண்டுள்ளது. இது "வேதியியல், பகுப்பாய்வு" என்ற பிரிவில் உள்ள 77 பத்திரிகைகளில் 26வது இடத்தையும், "உயிர்வேதியியல் ஆராய்ச்சி முறைகள்" பிரிவில் 88இல் 24வது இடத்தையும் பெற்றுள்ளது.

## மேற்கோள்கள்

## வெளி இணைப்புகள்

* 

பகுப்பு:ஆங்கில அறிவியல் ஆய்விதழ்கள்
பகுப்பு:வேதியியல் ஆய்விதழ்கள்
கொண்டா மாதவ ரெட்டி

நீதிபதி **கொண்டா மாதவ ரெட்டி** (Konda Madhava Reddy) (1923-1997) ஆந்திரப் பிரதேச உயர் நீதிமன்றத்திலும். பம்பாய் உயர் நீதிமன்றத்திலும் பணியாற்றிய முன்னாள் தலைமை நீதிபதியாவார். மேலும் இவர், புது தில்லியின் சிறிய மாநிலங்களின் அமைப்பின் முன்னாள் உறுப்பினருமாவார். இவர், ஆந்திர மாநிலத்தில் உள்ள பெரிய மற்றும் கல்வி, கலாச்சார மற்றும் சமூக அமைப்புகளில் இந்திய நீதித்துறையில் ஒரு சிறந்த ஆளுமையாக இருந்தார்.

## சொந்த வாழ்க்கை
இவர், 1923 அக்டோபர் 21 ஆம் தேதி, ஆந்திர மாநிலத்தின் நல்கொண்டா மாவட்டத்திலுள்ள சராஜ்பேட்டையில் கொண்டா வெங்கட ரங்கா ரெட்டிக்கும், துங்கபத்ரம்மா ஆகியோருக்கு பிறந்தார். இவர் சுதந்திர போராளிகளின் புகழ்பெற்ற குடும்பத்தைச் சேர்ந்தவர். இவரின் தந்தை 1957 முதல் 1962 வரை இந்திய தேசிய காங்கிரசின் தலைவராகவும், வருவாய்துறை அமைச்சராகவும், ஆந்திர மாநில துணை முதல்வராகவும் இருந்தார்.

## கல்வி

* ஐதராபாத்தில் உள்ள சதர்காட்டில் உள்ள அரசு உயர்நிலைப்பள்ளியில் தனது ஆரம்பக்கல்வியைப் பெற்றார்.
* ஐதராபாத்தின் நிசாம் கல்லூரியில் அரசியல் அறிவியல் மற்றும் பொருளாதாரத்தில் இளங்கலைப் பட்டம் பெற்றார்.
* புனே பல்கலைக்கழகத்தின் பெர்குசன் கல்லூரியில் பொருளாதாரத்தில் முதுகலையை பெற்றார். 
* மும்பை பல்கலைக்கழகத்தில் தனது சட்டப்படிப்பை முடித்தார்.

## குடும்பம்
இவர், ஜெயலதா தேவி என்பவரை மணந்தார். இந்த தம்பதியருக்கு 3 மகள்களும், 1 மகனும் இருந்தனர். இவரின் மகன் கொண்டா விசுவேசுவர ரெட்டி, தெலங்காணாவிலுள்ள சேவெள்ள மக்களவைத் தொகுதியின் நாடாளுமன்ற உறுப்பினர் ஆவார் .
## இறப்பு
நீதிபதி கொண்டா மாதவா ரெட்டி 25 செப்டம்பர் 1997 அன்று, குருதிப் புற்றுநோய் காரணமாக இறந்தார்.

## மேற்கோள்கள்

பகுப்பு:1997 இறப்புகள்
பகுப்பு:தெலங்காணா நபர்கள்
பகுப்பு:1923 பிறப்புகள்
பகுப்பு:தெலுங்கு மக்கள்
பகுப்பு:பம்பாய் உயர் நீதிமன்ற நீதிபதிகள்
சங்கோல் அருங்காட்சியகம்

**சங்கோல் அருங்காட்சியகம்** *(Sanghol Museum)* இந்தியாவின் பஞ்சாப் மாநிலத்திலுள்ள பதேகாட் சாகிப் மாவட்டத்தில்  உள்ள சங்கோல் கிராமத்தில் அமைந்துள்ளது.  தொல்பொருள் அருங்காட்சியகமான இந்த அருங்காட்சியகத்தின் தற்போதைய கட்டிடம் 1990 ஆம் ஆண்டு ஏப்ரல் 10  அன்று திறக்கப்பட்டது.  பஞ்சாப் அரசாங்கத்தின் கலாச்சார விவகார தொல்பொருள் மற்றும் அருங்காட்சியகங்களின் துணைப் பிரிவாக  இது இயங்குகிறது.  
## மேற்கோள்கள்

பகுப்பு: அருங்காட்சியகங்கள்
ஜெம்மா சான்

use both this parameter and |birth_date to display the person's date of birth, date of death, and age at death) -->
| education          =
| occupation         =நடிகை
| partner            = ஜாக் வைட்ஹால்  (2011–2017) டோமினிக் கூப்பர் (2018–)
| years_active       = 2006–இன்று வரை 
| module             = 
}}

**ஜெம்மா சான்** () (பிறப்பு: 29 நவம்பர் 1982) என்பவர் இங்கிலாந்து நாட்டு நடிகை ஆவார். இவர் ஷாங்காய் (2010), ஜாக் ரியான் (2014), லண்டன் பீல்ட்ஸ் (2018) போன்ற பல திரைப்படங்களிலும் மற்றும்  பெட்லாம் (2011), குமான்ஸ் (2014-2018) போன்ற பல தொலைக்காட்சி தொடர்களிலும் துணைக்கதாபாத்திரங்களில் நடித்துள்ளார்.

2019 ஆம்  மார்வெல் திரைப் பிரபஞ்சத் திரைப்படங்களான கேப்டன் மார்வெல் மற்றும் எட்டெர்னல்சு (2021) போன்ற திரைப்படங்களில் கேப்டன் 'மின்-எர்வா' என்ற கதாபாத்திரத்தில் நடித்துள்ளார்.

## ஆரம்ப கால வாழ்க்கை
ஜெம்மா சான் 29 நவம்பர் 1982 ஆம் ஆண்டில் இங்கிலாந்தில் லண்டனில் உள்ள கைஸ் மருத்துவமனையில் பிறந்தார். இவரின் தந்தை ஒரு பொறியியலாளர், அவர் ஹாங்காங்கில் வளர்ந்தார், அதே நேரத்தில் அவரது தாயார் ஸ்காட்லாந்தில் கிரீனோக்கில் வளர்ந்தார். இவர்களின் பெற்றோர் சீனாவிலிருந்து குடிபெயர்ந்தவர்கள் ஆவார்கள். சான் தன்னை ஒரு பிரித்தானிய ஆசியராக அடையாளம் காட்டிக்கொண்டார்.

## மேற்கோள்கள்

## வெளி இணைப்புகள்
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:குரல் நடிகைகள்
பகுப்பு:மீநாயகன் திரைப்பட நடிகர்கள்
ரிஷிகங்கா ஆறு

**ரிஷிகங்கா ஆறு** (**Rishiganga** or **Rishi Ganga**)  இந்தியாவின் வடக்கில் அமைந்த உத்தராகண்ட் மாநிலத்தின் கார்வால் கோட்டத்தில் உள்ள சமோலி மாவட்டத்தில் பாய்கிறது. இமயமலையின் சிவாலிக் மலைத் தொடர்களில் ஒன்றான நந்தா தேவி பனிக்கொடுமுடிகளில், முக்கியமாக ரிஷிகங்கா கொடுமுடி, தட்சினி கங்கா கொடுமுடிகளிலிருந்து ரிஷி கங்கா ஆறு உற்பத்தியாகிறது. இந்த ஆறு நந்தா தேவி தேசியப் பூங்கா வழியாக பாய்ந்து இறுதியில் சமோலி மாவட்டத்தில் உள்ள ரெய்னி கிராமத்தில் பாயும் தௌலி கங்கா ஆற்றுடன் கலக்கிறது. இந்த ஆறு 40 கிலோமீட்டர் நீளம் கொண்டது.

## 2021 உத்தராகண்ட் பனிப்பாறை வெடிப்பு வெள்ளம்
  
7 பிப்ரவரி 2021 காலை 10.45 மணி அளவில் பனிப்பாறை வெடிப்பு வெள்ளத்தால், ரிஷிகங்கா ஆறு மற்றும் தௌலிகங்கா ஆற்றில் ஏற்பட்ட வெள்ளப் பெருக்கு காரணமாக ரெய்னி  கிராமத்தில் பாயும் ரிஷி கங்கா ஆற்றில் குறுக்கே கட்டப்பட்ட அணையும், தபோவன் விஷ்ணுகாட் நீர் மின் நிலையமும் பலத்த சேதம் ஏற்பட்டதுடன், பல மனித உயிர்களும் பலிகளும் பலியானது.

## படக்காட்சிகள்

Map India and Pakistan 1-250,000 Tile NH 44-6 Nanda Devi (cropped Shipton-Tilman).jpg|ரிஷிகங்கா ஆற்றின் வரைபடம் 
Rishi Ganga gorge - Shipton-Tilman team climbing buttress.jpg|ரிஷிகங்கா பள்ளத்தாக்கு, 1934


## மேற்கோள்கள்


## வெளி இணைப்புகள்
* https://www.openstreetmap.org/way/297368683

பகுப்பு:சமோலி மாவட்டம்
பகுப்பு:உத்தராகண்டத்திலுள்ள ஆறுகள்
ரெய்னி

**ரெய்னி** அல்லது **ரேனி** (**Rini** - **Raini**) இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த சிற்றூர் ஆகும். தௌலிகங்கா ஆறும், ரிஷிகங்கா ஆறும் ஒன்று கூடும் இடத்தில் ரெய்னி கிராமம் அமைந்துள்ளது. இதன் அருகமைந்த பெரிய நகரம் ஜோஷி மடம் ஆகும்.

## 2021 வெள்ளத் தேசம்

2021 உத்தராகண்டம் பனிப்பாறை வெடிப்பு வெள்ளத்தால், இவ்வூரில் பாயும் ரிஷி கங்கா ஆற்றில் ஏற்பட்ட பெருவெள்ளத்தால், ரிஷிகங்கா  அணை மற்றும் தபோவன் விஷ்ணுகாட் நீர் மின் நிலையம் பலத்த சேதம் அடைந்து நூற்றுக்கணக்கான உயிர்கள் பலியானது.வெள்ளத்தால் ரெய்னி கிராமம் அருகே புதிய ஏரி உருவாகியுள்ளது. இதனால் மீண்டும் வெள்ள ஆபத்து ஏற்படும் எனக்கருதுகின்றனர்.

## மேற்கோள்கள்

## வெளி இணைப்புகள்
* Node: ‪Reni‬ (‪7833070518‬)

பகுப்பு:சமோலி மாவட்டம்
பகுப்பு:உத்தராகண்டம்
கொண்டா வெங்கட ரங்கா ரெட்டி

**கே. வி. ரங்கா ரெட்டி** (12 திசம்பர் 1890 - சூலை 24 1970) என அழைக்கப்படும் **கொண்டா வெங்கட ரங்கா ரெட்டி** (Konda Venkata Ranga Reddy) ஒருங்கிணைந்த ஆந்திரப் பிரதேசத்தின் முன்னாள் துணை முதல்வராக இருந்தார்.  சாகிர்தார்களுக்கு எதிராக தெலங்காணா கிளர்ச்சியை எதிர்த்துப் போராடிய சுதந்திரப் போராளியாவார். தெலங்காணாவில் உள்ள இரங்கா ரெட்டி மாவட்டத்திற்கு இவரது பெயரிடப்பட்டது.

## தொழில்

### அரசியல் வாழ்க்கை
ஐதராபாத்து மாநிலத்திற்கு எதிராக இருந்த இரசாக்கர்களை சுதந்திர இந்தியாவில் ஒருங்கிணைக்க போராடியதற்காக தெலங்காணாவில் உள்ள ஒரு மாவட்டத்திற்கு இவரது பெயரிடப்பட்டது.  

நீலம் சஞ்சீவ ரெட்டியின் அரசாங்கத்தில் 1959இல் வருவாய்த்துறை அமைச்சராக இருந்தார். 1961ஆம் ஆண்டில் தாமோதரம் சஞ்சீவய்யா அரசாங்கத்தில் ஆந்திராவின் துணை முதல்வராக ஆனார். இவர் தெலங்காணா இயக்கத்தில் பங்கேற்றார். சித்தியம்பார் சந்தையில் பேசிய இவரது ஆவேசமான பேச்சுக்கு பெயர் பெற்றவர். இப்பேச்சில் இவர் *குலாம் கி ஜிந்தகி சே, மௌத் ஆச்சி* என்ற சொற்களால் முடித்தார் .

### கல்வியாளர்
இவர், கல்வி நிறுவனமான ஏ. வி கல்லூரியையும் நிறுவினார். பெண்களும், சிறுமிகளும் தங்களின் நோக்கத்தை அடைவதற்கு உதவுவதற்காக 1952ஆம் ஆண்டில் சங்கம் இலட்சுமிபாய் என்பவரால் நிறுவப்பட்ட "இந்திர சேவா சதன் சங்க"த்தில் உறுப்பினராகவும் இருந்தார். அறக்கட்டளை நடத்திவரும் பெண்கள் கல்லூரிக்கு இவரின் நினைவாக கே. வி. இரங்கா ரெட்டி மகளிர் கல்லூரி என பெயரிடப்பட்டது. இவர், மகளிர் விடுதி ஒன்றையும் தொடங்கினார்.

## தனிப்பட்ட வாழ்க்கை
இவர், துங்கபத்ராம்மா என்பவரை மணந்தார்.  இவர்களுக்கு, 7 மகன்களும், 4 மகள்களும் என 11 குழந்தைகள் இருந்தனர். இவரது மகன்களில் ஒருவரான கொண்டா மாதவ ரெட்டி ஐதராபாத் உயர் நீதிமன்றத்திலும், மும்பை உயர் நீதிமன்றத்தின் தலைமை நீதிபதியாகவும் இருந்தார். இவரது பேரன்களில் ஒருவரான கே. விஸ்வேஸ்வர ரெட்டி அரசியல்வாதியாகவும், தெலங்காணாவின் சேவெள்ள மக்களவைத் தொகுதியின் நாடாளுமன்ற உறுப்பினருமாவார்.
1960களில் ஆந்திரப் பிரதேசத்தில் தெலுங்கானா இயக்கத்தில் பங்கேற்ற முன்னோடிகளில் ஒருவரும், இந்திய தேசிய காங்கிரசு கட்சியைச் சேர்ந்த ஓர் அரசியல்வாதியுமான மாரி சன்னா ரெட்டி இவரது உறவினராவார். இவரது சகோதரரின் (கொண்டா நாராயண ரெட்டி) மகளை மணந்தார்.

## நூலியல்
* My Autobiography By K V Ranga Reddy

## குறிப்புகள்

பகுப்பு:1970 இறப்புகள்
பகுப்பு:1889 பிறப்புகள்
பகுப்பு:தெலங்காணா அரசியல்வாதிகள்
தபோவன் விஷ்ணுகாட் நீர் மின் நிலையம்

**தபோவன் விஷ்ணுகாட் நீர் மின் நிலையம்** (**Tapovan Vishnugad Hydropower Plant**) இந்தியாவின் உத்தராகண்ட் மாநிலத்தின் சமோலி மாவட்டத்தில் பாயும் தௌலிகங்கா ஆற்றின் குறுக்கே கட்டப்பட்ட அணை அருகே நிறுவப்பட்ட மின்னுற்பத்தி நிலையம் ஆகும். ரெய்னி கிராமத்தில் தேசிய அனல் மின் நிறுவனத்திற்கு சொந்தமான இந்த நீர் மின் நிலையம் நாளொன்றுக்கு 520 மெகா வாட் மின் உற்பத்தி கொண்டது. மேலும் ஆண்டு ஒன்றிற்கு சராசரியாக 2.5 கிலோ கிகா வாட் மின் உற்பத்தி திறன் கொண்டது.
## 2021 உத்தராகண்டம் பனிப்பாறை வெடிப்பு வெள்ளம்

7 பிப்ரவரி 2021 அன்று ஏற்பட்ட  2021 உத்தராகண்ட வெள்ளத்தால் தௌலிகங்கா அணை மற்றும் தபோவன் விஷ்ணுகாட் நீர் மின் நிலையம் பலத்த சேதம் அடைந்ததுடன், நீர் மின் நிலைய ஊழியர்கள் மற்றும் பொதுமக்கள் நூற்றுக்கும் மேற்பட்டவர்கள் பலியாயினர்.
தபோவன் நீர்மின் நிலைய சுரங்கம், சேறு மற்றும் இடிபாடுகளால் மூடிக்கொண்டது. உள்ளே வேலை செய்து கொண்டிருந்த 25 முதல் 30 தொழிலாளர்கள் சிக்கிக்கொண்டனர். அவர்களையும், வெள்ளத்தில் அடித்துச் செல்லப்பட்டவர்களையும் மீட்கும் பணி, இன்று 7-வது நாளாக தொடர்ந்து நடைபெற்று வருகிறது. 
## மீட்புப் பணிகள்
தபோவன் விஷ்ணுகாட் நீர் மின் நிலைய சுரங்கத்தில் இதுவரை 37 பேர்களின் உயிரற்ற உடல்கள் மீட்கப்பட்டுள்ளன. இன்னும் 168 பேரை பற்றிய எந்த விவரமும் தெரியவில்லை. சேறுகளை அகற்றி அவர்களை மீட்கும் பணியில் இந்திய இராணுவம், இந்திய - திபெத் எல்லைக் காவல்படை, தேசிய பேரிடர் மீட்புப்படை, மாநில பேரிடர் மீட்புப்படைகளின் 450-க்கு மேற்பட்ட வீரர்கள் ஈடுபட்டுள்ளனர். 120 மீட்டர் நீளத்திற்கு இடிபாடுகளை அகற்றிவிட்டனர். நேற்று முன்தினம் நீர் மின் நிலைய சுரங்கத்தில் துளையிடும் பணியை தொடங்கினர். ஆனால், தௌலிகங்கா ஆற்றில் திடீரென நீர்மட்டம் உயர்ந்ததால், மீட்புப்பணி தற்காலிகமாக நிறுத்தப்பட்டது. இருப்பினும், சிறிது நேரம் கழித்து மீட்புப்பணி தொடர்ந்தது.

## மேற்கோள்கள்


பகுப்பு:சமோலி மாவட்டம்
பகுப்பு:உத்தராகண்டம்
தர்மபுரி, ஜக்டியால் மாவட்டம்

**தர்மபுரி** என்ற கிராமம் இந்தியாவின் தெலங்காணா மாநிலத்தில் ஜக்டியால் மாவட்டத்தில்  தர்மபுரி மண்டலத்தில் அமைந்துள்ளது.

## நிலவியல்
தர்மபுரி, ஜக்டியால் நகரத் தொடருந்து நிலையத்திலிருந்து சுமார் 28–30 கி.மீ. தொலைவிலும் மஞ்செரியல் நகரிலிருந்து 42 கி.மீ. தொலைவில் கோதாவரி நதிக்கரையில் காசி பேட்டை-பலார்சா தொடருந்து பாதையில் அமைந்துள்ளது. &nbsp;மேற்கிலிருந்து கிழக்கு நோக்கிப் பாயும் கோதாவரி ஆறு, தர்மபுரியில் வடக்கிலிருந்து தெற்கே பாய்கிறது, எனவே இந்த அறு தட்சினா வாகினி (தெற்கு பாயும்) என்று அழைக்கப்படுகிறது.

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
கெஸ்ட் அவுஸ்

**கெஸ்ட் அவுஸ்** (*Guest House*)  என்பது 1999  ஆம் ஆண்டு வெளியான தமிழ் வயதுக்கு வந்தவர்களுக்கான  திகில் திரைப்படம் ஆகும். பி. ஜி. இராஜ்மோகன் எழுதி இயக்கிய இப்படத்தில் பாபு கணேஷ், சங்கீதா ஆகியோர் முக்கிய கதாபாத்திரங்களில் நடித்துள்ளனர். பாலா சிங், சி. ஆர். சரஸ்வதி ஆகியோர் துணை வேடங்களில் நடித்துள்ளனர். இப்படத்திற்கான இசையை எஸ். பி. பூபதி அமைத்துள்ளார். படம் 1999  சூன் மாதம் தமிழகம் முழுவதும் வெளியிடப்பட்டது.

## நடிகர்கள்

*பாபு கணேஷ்
*சங்கீதா
*பாலா சிங்
*சி. ஆர். சரஸ்வதி
*பிரீத்தி
*பரூக்கான்
*கத்தீஷ் காந்தி
*விஜயராஜ்
*மதுரை சக்தி
*நிலா
*கனகபிரியா
*டான்சர் கலா
*சசிகலா
*சிவசிறீ

## வெளியீடு
இந்த படம் பின்னர் தொலைக்காட்சி பார்வையாளர்களுக்காக அதே பெயரில் இந்தியில் மொழிமாற்றம் செய்யப்பட்டு வெளியிடப்பட்டது.

ராஜ்மோகன் பின்னர் *லவ் ஸ்டோரி* என்ற பெயரில் 2005 ஆம் ஆண்டில் புதுமுகங்களைக் கொண்டு மற்றொரு படத்தைத் தொடங்கினார், ஆனால் அது திரையரங்கில் வெளிவரவில்லை.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
கார்மேகம்

**கார்மேகம்** (*Karmegham*) என்பது  2002ஆம் ஆண்டு வெளியான தமிழ் நாடகத் திரைப்படம் ஆகும். எஸ். பி. இராஜ்குமார் இயக்கிய இப்படத்தில் மம்மூட்டி, ராதாரவி, அபிராமி ஆகியோர் முக்கிய வேடங்களில் நடிதனர். இப்படத்திற்கு வித்தியாசாகர் இசை அமைத்தார்.

## கதை
கர்மேகம் ( மம்மூட்டி ) நீண்ட காலமாக இராணுவத்தில் பணியாற்றிய பின்னர் தனது கிராமத்திற்குத் திரும்புகிறான். பழைய பழக்கவழக்கங்கள், கட்டுப்பாடுகள் ஆகியவற்றைக் கைவிடாமல் கிராம மக்கள் இன்னும் வாழ்கிறார்கள் என்பதை அவன் காண்கிறான். அவர்கள் ஒரு பண்ணையாரிடம் ( ராதாரவி ) அடிமைகளாக வேலை செய்கிறார்கள். மகேஸ்வரி ( அபிராமி ) என்ற மருத்துவர் கர்மேகத்தைக் காதலிக்கிறாள்.  கார்மேகம் தனது தாயார் ( மனோரமா ) மூலம், தனது தந்தை ராதாரவி என்பதை அறிந்துகொள்கிறான். இதன் பின்னர் அது தந்தை-மகன் மோதலாக மாறுகிறது. கர்மேகம் கிராமவாசிகளுடன் இணைந்து நின்று தனது தந்தையையும், சகோதரர் சக்தியையும் எதிர்க்கிறார். அவனது சகோதரி மங்கை ஒரு ஏழை கிராமவாசியை நேசிக்கிறாள். ஆனால் சக்தியும் அவனது தந்தையும் அவளுடைய காதலுக்கு எதிரானவர்களாக உள்ளனர். சக்தி தன் சகோதரியின் காதலனைக் கொல்கிறான். இதனால் அவனுடைய சகோதரிக்கு பைத்தியம் பிடிக்கிறது. கர்மேகம் காவல் துறையினரை  அழைக்கிறான். அவனது சகோதரர் தப்பிச் செல்கிறான், ஆனால் காவலர்கள் அவனை சுட்டுக் கொன்றனர். கர்மேகம் மகேஸ்வரியை திருமணம் செய்து கொள்கிறான். கர்மேகத்தைக் கொல்ல அவன் தந்தை திட்டமிட்டு வைத்த வெடி குண்டில் அவனது சகோதரியும் தாயும் இறந்துவிடுகிறனர். தனது கிராமத்தைக் காப்பாற்ற கர்மேகம் தனது தந்தையை கொல்கிறான்.

## நடிகர்கள்

*மம்மூட்டி கார்மேகமாக
*அபிராமி மகேஷ்வரியாக
*வடிவேலு (நடிகர்) கஞ்சாவாக
*ராதாரவி கார்மேகத்தின் தந்தையாக
*மனோரமா கார்மேகத்தின் தாயாக
*பாபுராசு காவல் அதிகாரியாக
*இளவரசு சகுனியாக
*தலைவாசல் விஜய் மாவட்ட ஆட்சியராக
*வினு சக்ரவர்த்தி
*சி. ஆர். சரஸ்வதி
*மயில்சாமி (நடிகர்)
*சிங்கமுத்து
*வாசு (நகைச்சுவை நடிகர்)
*போண்டா மணி
*முத்துக்காளை
*அல்போன்சா சிறப்புத் தோற்றம்

## இசை
திரைப்படப் பின்னணி இசை, பாடல் இசை  ஆகியவற்றை இசையமைப்பாளர் வித்தியாசாகர் மேற்கொண்டார். 2002 ஆம் ஆண்டில் வெளியான இந்த படத்தின் இசைப்பதிவில், பா. விஜய், யுக பாரதி, அறிவுமதி, பழனி பாரதி ஆகியோரால் எழுதப்பட்ட ஆறு பாடல்கள் உள்ளன.

## வரவேற்பு
*[[சிஃபி]]* இந்த படத்தை "புதிய மொந்தையில் பழைய கள்" என்று விவரித்தது. "இது பழைய பாணியிலான கண்ணீர்க் கதை, இதன் சம்பவங்களினாலோ அல்லது கதையிலோ புதுமையை கொண்டதாக இல்லை" என்று எழுதியது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2002 தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சிங்கமுத்து நடித்த திரைப்படங்கள்
பலார்சா சந்திப்பு தொடருந்து நிலையம்

**பலார்சா சந்திப்பு தொடருந்து நிலையம்** (*Balharshah Junction Railway Station*)(நிலையக் குறியீடு: **BPQ** ) என்பது இந்தியாவின் மகாராட்டிரா மாநிலத்தின் சந்திரபூர் மாவட்டத்தில் உள்ள பல்லார்பூர் நகரத்திற்குச் சேவை செய்யும் தொடருந்து நிலையமாகும். இது இந்திய இரயில்வேயின் மத்திய ரயில்வே மண்டலத்தின் நாக்பூர் சிஆர் ரயில்வே பிரிவின் கீழ் உள்ளது. இந்திய ரயில்வேயின் புது தில்லி-சென்னை முதன்மை வழித்தடத்தில் உள்ள முக்கியமான சந்திப்பாகும். இது கடல் மட்டத்திலிருந்து 185 மீ உயரத்தில் அமைந்துள்ளது. இந்நிலையத்தில் 5 நடைமேடைகள் உள்ளன். பல்லர்சா-வர்தா-நாக்பூர் பிரிவு 1989இல் மின் மயமாக்கப்பட்டது. 

## வரலாறு
1929இல் பல்ஹார்சா-காசிபேட் இணைப்பு பணி முடிந்தவுடன் சென்னை நேரடியாகத் தில்லியுடன் இருப்புப் பாதைமூலம் தொடர்புப்படுத்தப்பட்டது.

1908ஆம் ஆண்டில் கோண்டியா-நாக்பீர்– நாக்பூர் இரயில் போக்குவரத்துக்காகப் பயணத்திற்காகத் திறக்கப்பட்டது. நாக்பீர்-ராஜோலி பாதை 1913இல் திறக்கப்பட்டு சாந்தா கோட்டை வரை நீட்டிக்கப்பட்டது.   நீள கோண்டியா-சாந்தா கோட்டை குறுகிய பாதையானது டிசம்பர் 1992இல் அகலப்பாதையாக மாற்றும் பணி தொடங்கியது. நாக்பீர்-சந்தா கோட்டை பகுதியை உள்ளடக்கிய நான்காவது கட்ட அகலப்பாதைப் பணி ஜனவரி 13, 1999 அன்று முடிவடைந்து உபயோகத்திற்காகத் திறக்கப்பட்டது. சாந்தா கோட்டை-பல்ஹர்சா பிரிவு ஜூலை 2, 1999 முதல் திறக்கப்பட்டது.

இராமகுண்டம்-பல்ஹர்சா-வர்தா-நாக்பூர் பகுதி 1988-89ல் மின் மயமாக்கப்பட்டது. கோண்டியா - நாக்பீர் - பல்ஹர்சா பாதையானது 2018 இல் மின் மயமாக்கப்பட்டது.

## வசதிகள்
இந்த இரயில் நிலையத்தில் கணினிமயமாக்கப்பட்ட முன்பதிவு மையம், பொது தொலைப்பேசி நிலையம், ஓய்வு எடுக்கும் அறை, காத்திருப்பு அறை, சைவம் மற்றும் அசைவ சிற்றுண்டிச் சாலை மற்றும் புத்தகக் கடைகள் உள்ளன. 

## மேற்கோள்கள்

## வெளி இணைப்புகள்

* பால்ஹர்ஷாவில் ரயில்கள்

பகுப்பு:Coordinates on Wikidata
பகுப்பு:சந்திரபூர் மாவட்டத்திலுள்ள தொடருந்து நிலையங்கள்
47ஏ பெசன்ட் நகர் வரை

**47ஏ பெசன்ட் நகர் வரை** (*47A Besant Nagar Varai*) என்பது  2006 ஆம் ஆண்டு வெளியான தமிழ் நாடகத் திரைப்படம் ஆகும். கௌதம் கிருஷ்ணா இயக்கிய இப்படத்தில் அப்பாஸ், சங்கீதா, ரவளி ஆகியோர் முக்கிய கதாபாத்திரங்களில் நடித்தனர். சனகராஜ், தலைவாசல் விஜய் ஆகியோர் துணை வேடங்களில் நடித்தனர். 1997 ஆம் ஆண்டில் படத் தயாரிப்புத் தொடங்கிய பின்னர், தயாரிப்பில் ஏற்பட்ட தாமதத்தினால் 2006 ஆம் ஆண்டில் கலவையான விமர்சனத்துடன் படம் வெளியானது.

## நடிகர்கள்

* அப்பாஸ் ராமகிருஷ்ணனாக
* சங்கீதா
* ரவளி
* சனகராஜ்
* தலைவாசல் விஜய்
* கே. ஆர். வத்சலா
* இந்து
* சி. ஆர். சரஸ்வதி
* குண்டு ஜெயலட்சுமி
* ராஜசேகர்

## தயாரிப்பு
இத்திரைப்படமானது மனசுக்குள் வரலாமா என்ற பெயரில் 1997  அப்பாஸ், சங்கீதா, ரவளி ஆகியோர் முக்கிய வேடங்களில் நடிக்க தயாரிப்புப் பணி தொடங்கியது. படத்தின் பெயரானது ஆரம்பத்தில் அஜித் குமார் நடிக்க வசந்த் இயக்குவதாக இருந்த மற்றொரு படத்துடன் தொடர்புடையது. ஆனால் அந்தப் படம் பின்னர் கைவிடப்பட்ட பிறகு, கௌதம் கிருஷ்ணா இந்த தலைப்பைத் தேர்ந்து எடுத்தார். இருப்பினும், படத்தின் தயாரிப்பு பணிகளானது சிக்கல்களை சந்தித்து, பணிகள் நிறுதப்பட்டன. 2005 ஆம் ஆண்டில், தயாரிப்பாளர்கள் எண்ணியல் ஜோசியத்தின் அடிப்படையில் இப்படத்தின் பெயரை *47A பெசன்ட் நகர் வரை* என்று மாற்றி  படத் தயாரிப்புப் பணிகளைப் புதுப்பித்து,  படத்தை வெளியீட்டிற்கு தயார் செய்தனர்.

## இசை
படத்திற்கான இசையை தேவா மேற்கொண்டார். 1998 மார்சில் வெளியிடப்பட்ட படத்தின் பாடல்களில் "அனார்கலி" பாடலானது விமர்சன ரீதியான பாராட்டுக்களைப் பெற்றது.

* "ரசிகா எனக்கு" - மனோ, ஸ்வர்ணலதா
* "அனார்கலி" - எஸ்.பி.பி.
* "ஹலோ கங்கிராஜிலேசன்ஸ்" - மனோ
* "ஆதமும்" - தேவா
* "சின்னப் பூ" - சுஜாதா மோகன்

## வெளியீடு
இந்த படம் 2006 இல்  வெளியிடபட்டது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2006 தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
தினந்தோறும்

**தினந்தோறும்** (*Dhinamdhorum*)  என்பது  1998-ஆம் ஆண்டு வெளிவந்த தமிழ்த் திரைப்படமாகும். காதல், நாடகம் தொடர்பான இத்திரைப்படத்தை நாகராஜ் இயக்கினார். இப்படத்தில் முரளி, சுவலட்சுமி ஆகியோர் முக்கிய வேடங்களில் நடித்திருந்தனர். ஓவியன் இசையமைத்த இப்படம் பிப்ரவரி 1998-இல் வெளியிடப்பட்டது. இப்படம் தெலுங்கில் *மனசிச்சி சூடு* என மறு ஆக்கம் செய்யப்பட்டது.

## நடிகர்கள்

* முரளி - ஆதி
* சுவலட்சுமி - பூமா
*  மணிவண்ணன் - ச.ம.உ. கேசவமூர்த்தி
*  ரேணுகா - சந்திரா
*  கிட்டி - ஆதியின் தந்தை
*  மலேசியா வாசுதேவன் - பூமாவின் தந்தை
*  வடிவுக்கராசி - ஆதியின் தாய்
* சத்தியப்பிரியா - பூமாவின் தாய்
*  தீபா வெங்கட் - ஆதியின் சகோதரி
*  நாகராஜ் - ஆதியின் நண்பர்
*  பாலா சிங் - அரசு அதிகாரி
*  மகாநதி சங்கர் - சுப்பையா
*  அல்வா வாசு - கிராமத்தவர்
*  தலைவாசல் விஜய் - (கௌரவத் தோற்றம்) 

## இசை
இப்படத்திற்கான இசையை  ஓவியன் அமைத்தார். பாடல் வரிகளை ஓவியன், ஆர். சிவகுமார், இளையகுமார், ஏ. ஆர். நாகராஜன் ஆகியோர் எழுதியிருந்தனர். 

## வெளியீடு
இந்தப் படம் வெளியானவுடன் நேர்மறையான விமர்சனங்களைப் பெற்றது. இந்தோலிங்க்.காமின் ஒரு விமர்சகர் இது "நாகராஜுக்கு ஒரு நல்ல தொடக்கமாகும்" என்றும் படத்தைப் பார்க்கலாம் என்று என்றும் குறிப்பிட்டது. படத்தின் வெற்றி இயக்குநரை தனது திரைப் பெயருக்கு முன்னொட்டாக *தினந்தோறும்* என்று சேர்க்க தூண்டுதலாக ஆனது. படத்தில் வலுவாகப் பணியாற்றிய போதிலும், நாகராஜ் ஒரு இயக்குநராக தனது வாழ்க்கையை நிலைநிறுத்துவது கடினமாகவே இருந்தது. மேலும் 1998-ஆம் ஆண்டில் *விண்ணைத் தொடுவோம்* உட்பட அவரது பல திரைப்படங்கள் இரத்து செய்யப்பட்டன.

## மேற்கோள்கள்

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
சோனி பிக்சர்ஸ்

**சோனி பிக்சர்ஸ்** (Sony Pictures) என்பது அமெரிக்க நாட்டு பொழுதுபோக்கு நிறுவனம் ஆகும். இது பல தளங்களில் படமாக்கப்பட்ட  திரைப்படங்கள், தொலைக்காட்சி நிகழ்ச்சிகள், நிகழ்ப்பட ஆட்டம் போன்ற பல பொழுதுபோக்கு சார்ந்த அம்சங்களை தயாரித்து மற்றும் விநியோகம் செய்துவருகிறது.

இது சோனி என்டர்டெயின்மென்ட் இன்க் நிறுவனத்தின் துணை நிறுவனமாக இயக்கப்படுகிறது மற்றும் பன்னாட்டு தொழில்நுட்பம் மற்றும் ஊடக நிறுவனமான சோனி கார்ப்பரேஷனின் துணை நிறுவனமாகும். இந்த நிறுவனம் கலிபோர்னியாவின் கல்வர் சிட்டியில் உள்ள முன்னாள் மெட்ரோ கோல்ட்வின் மேயர் இடத்தை அடிப்படையாகக் கொண்டு இயங்கி வருகின்றது. இது சோனி நிறுவனத்தின் திரைப்படங்கள், தொலைக்காட்சி உற்பத்தி மற்றும் விநியோக பிரிவை  உள்ளடக்கிய நிறுவனம் ஆகும். இதன் குழு விற்பனை 2017 நிதியாண்டில் (ஏப்ரல் 2017 - மார்ச் 2018) 13 9.133 பில்லியனாக இருப்பதாக தெரிவிக்கப்பட்டுள்ளது.

## மேற்கோள்கள்


பகுப்பு:சோனி
பகுப்பு:அமெரிக்க திரைப்பட விநியோகஸ்தர்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க ஊடக நிறுவனங்கள்
பகுப்பு:சோனி துணை நிறுவனங்கள்